بعيدا عن الاديان وانك مصر انك تطلع المسحين كفار مش هتناقش معاك ف الاديان خالص ومتحولش تسالني وانت بترد لاني مش هجوبك مش خوف بس ولا انت ولا 10 امثالك هيهزو شعره من ايماني بالمسيح رب المجد تمام سوال واحد بتكرهون ليه ؟ بتقتلونا وتفجرونا .وده من ايام الرسول ع فكره مش من دلوقتي فهمني احنا مضيقنكم ف ايه
مين فهمك كدا؟  من يومين كانت دي بتتوزع في معرض القاهرة  مطوية بعنوان (زميلي المسيحي، نحب لك الخير)  كون أن في بعض الناس أفكارها متطرفة، فالناس المتطرفين دول مش مسلمين بس. لأن التطرف مرض إنساني ، ممكن يصيب أي إنسان بغض النظر عن دينه. زي ما في مسلمين متطرفين، في مسيحيين متطرفين، انا اعرف واحد مسيحي معروف اتسجل له وهو بيقول: لو بقيت وزير داخلية همحي كل المسلمين، حتى الأطفال، هدمرهم... أما بالنسبة لكلامك عن "أيام الرسول" ، خلينا نتكلم بالراحة وبالعقل والمنطق. عندك حالة واحدة ثبت فيها أن النبي قاتل غير المعتدين؟ يا استاذة يا محترمة، عندنا آية بتقول "وقاتلوا في سبيل الله الذين يقاتلونكم ولا تعتدوا، إن الله لا يحب المعتدين" ركزي كويس.. نقاتل مين ؟ اللي يقاتلنا .. ودا طبيعي .. انا لو رئيس جمهورية .. وجه حد يقاتلني .. طبيعي أقاتله. كمان "لا تعتدوا" يعني منعتديش على حد. كمان "إن الله لا يحب المعتدين" ..  طيب فين هنا التطرف والإرهاب والكلام الكبير دا؟ مفيش. كنت لسه بنزّل كتاب من عالنت اسمه تاريخ الكنيسة للشماس منسي القمص. مذكور فيه أن أفضل العصور اللي عاشها مسيحيين مصر، كانت بين المسلمين :) فهمتي؟ خليني اسالك سؤال .. مش هسألك في دينك لأنك واضح "جدا" إنك مش طايقة تسمعي سؤال في دينك. أنا هسألك.. ليه النفور دا؟ مش عاوز اسميه خوف، بس ليه يعني مش عاوزة تسمعي عن دينك؟ على فكرة مش انتي لوحدك اللي كدا، أنا اعرف كذا حد، يتكلم معايا ف أي موضوع، أجي اكلمه او اسأله ف الدين، يتهرب.. طيب ليه؟ إيه المشكلة؟ انا مش عاوز لك إلا الخير، طبيعي لأن دا دينك تتعصبي وتزهقي لما أقولك ان دينك فيه شرك بالله. لكن دي الحقيقة، فأنا بحب لك ولغيرك الخير، ولولا كدا مكنتش بيّنت لكم إن المسيحية فيها شرك بالله الواحد، فيها رب بيكلّم رب تاني.. فيها وفيها وفيها. في حقيقة كلنا متفقين عليها وهي "الموت" بعد الموت في إيه؟  في حساب، وجنّة ونار. لو انا بكره الخير لك، مش هبيّن لك انك على شرك يوديكي النار، أقول لنفسي .. ما تروح ف داهية. دا لو بكره الخير لك. إنما انا بحب لك الخير، عشان كدا ببيّن لك إنك المفروض كعاقلة تؤمني بوحدانية ربنا، وتعبديه وحده، عشان الجنة مش رخيصة، مش كله بيدخلها.. والنار صعبة.. مفيش حد يتحملها!